**NOTĂ INFORMATIVĂ**

la proiectul hotărîrii Guvernului cu privire la aprobarea Regulamentului

privind organizarea și funcționarea Sistemului informațional automatizat

„Registrul de stat dactiloscopic”

|  |
| --- |
| **1. Denumirea autorului şi, după caz, a participanţilor** **la elaborarea proiectului** |
|  Proiectul hotărîrii Guvernului cu privire la aprobarea Regulamentului privind organizarea și funcționarea Sistemului informațional automatizat „Registrul de stat dactiloscopic” este elaborat de Ministerul Afacerilor Interne, în scopul executării punctului 2 al Hotărîrii Guvernului nr.547 din 12 iunie 2018 cu privire la modificarea și completarea Hotărîrii Guvernului nr.1310 din 31 octombrie 2003. |
| **2. Condiţiile ce au impus elaborarea proiectului de** **act normativ şi finalităţile urmărite** |
| La 19 decembrie 2002, Parlamentul Republicii Moldova a aprobat Legea nr.1549-XV cu privire la înregistrarea dactiloscopică de stat.Întru implementarea prevederilor normative citate a fost aprobată Hotărîrea Guvernului nr.1310 din 31 octombrie 2003 despre aprobarea Regulamentului cu privire la obţinerea, evidenţa, păstrarea, sistematizarea şi utilizarea informaţiei dactiloscopice şi Listei funcţiilor deţinute de persoanele supuse înregistrării dactiloscopice de stat.În anul 2004 de către Ministerul Afacerilor Interne a fost procurat și implementat Sistemul informațional automatizat de evidență dactiloscopică „DACT-2000”, menirea căruia era să faciliteze realizarea activităților la compartimentul înregistrării dactiloscopice de stat.La 17.10.2006, prin Hotărîrea Guvernului nr.1202 a fost aprobată Concepția Sistemului informațional integrat al organelor de drept, iar una din sarcini a fost ca organele centrale de specialitate ale administraţiei publice, care participă la crearea Sistemului nominalizat, să elaboreze concepţiile şi planurile de acţiuni privind crearea sistemelor informaţionale care, în ansamblu vor forma spaţiul informaţional al Sistemului informaţional integrat al organelor de drept.Ulterior, la 21.05.2007, prin Hotărîrea Guvernului nr.565 a fost aprobată Concepția Sistemului informațional automatizat „Registrul dactiloscopic”.Totodată, în conformitate cu art.16 alin.(3) din Legea nr.71 din 22 martie 2007 cu privire la registre, înainte de punerea în exploatare a sistemului informaţional automatizat destinat ţinerii registrului de stat, autoritatea publică care a instituit registrul aprobă Regulamentul cu privire la modalitatea de ţinere a registrului.Însă, luînd în considerație că MAI deținea deja un Sistem informațional, în calitate de Regulament al acestuia a fost considerată Hotărîrea Guvernului nr.1310 din 31 octombrie 2003.Odată cu modernizarea și dezvoltarea tehnologiilor informaționale, Sistemul utilizat de MAI s-a dovedit a fi depășit în plan conceptual și aplicativ și nu corespundea cerințelor și standardelor internaționale aplicate în domeniul dactiloscopării. Astfel, în anul 2015 Ministerul Afacerilor Interne a beneficiat de un proiect de asistenţă din partea Uniunii Europene „cu privire la suportul Guvernului Republicii Moldova în dezvoltarea laboratoarelor criminalistice ale MAI „EuropeAid/134656/C/SUP/MD”, iar drept rezultat a fost achiziţionat un nou Sistem informaţional automatizat de evidență dactiloscopică „AFIS”. Acest fapt a dus necondiționat la necesitatea revizuirii cadrului normativ. În acest sens, a fost elaborat noul Regulament, care să corespundă cadrului normativ și progresului tehnologic~~.~~ |
| **3. Principalele prevederi ale proiectului şi evidenţierea elementelor noi** |
|  Prin prevederile prezentului proiect este stabilit modul de organizare și mecanismul de funcționare a Sistemului informațional automatizat „Registrul de stat dactiloscopic”. În cadrul proiectului sunt definite un șir de noțiuni care nu se regăsesc în actele normative ce reglementează domeniul dactiloscopic ca „*administrator”, „date de referință”, „căutare și comparare”, „căutare automatizată”, „ informație dactiloscopică”, „număr de referință”, „ participanți la Sistem”, „prelucrarea informației dactiloscopice” și „resursă informaţională”.* Totodată a fost reformulată noțiunea de „*informației dactiloscopică,”* care acum cuprinde un spectru mai lar de informațieși anume - *date dactiloscopice, date cu caracter personal precum și date despre caz.*   De asemenea, proiectul Regulamentului determină subiectul relaţiilor de drept în domeniul creării şi funcţionării Sistemului, drepturile şi obligaţiunile posesorului, deţinătorului, şi altor participanţi ai Sistemului, obiectele informaţionale şi lista datelor întroduse, procedura de acumulare şi managementul datelor, interdependenţa (interacţiunea) cu alte registre şi sisteme informaţionale, modul de ţinere şi asigurarea funcţionalităţii, precum şi metodele de protecţie a datelor. Potrivit proiectului, Sistemul reunește masivul dactiloscopic al persoanelor pasibile înregistrării dactiloscopice şi al cadavrelor neidentificate, precum şi masivul dactiloscopic al urmelor papilare și palmare ridicate în cadrul cercetării la fața locului şi este destinat pentru formarea, acumularea, stocarea, actualizarea şi procesarea informației dactiloscopice în Republica Moldova.  Drept subiecți ai sistemului sunt: 1) posesorul Sistemului; 2) deținătorul Sistemului; 3) registratorul datelor dactiloscopice; 4) furnizorul datelor dactiloscopice; 5) destinatarul informației dactiloscopice. În calitate de posesor, Ministerul Afacerilor Interne, asigură condițiile juridice, organizatorice şi financiare pentru crearea şi ținerea acestuia. Deținătorul Sistemului este Serviciul tehnologii informaționale al Ministerului Afacerilor Interne, care este responsabil de gestionarea Sistemului. Registratorul datelor dactiloscopice în Sistem sunt subdiviziunile specializate ale Centrului tehnico-criminalistic și expertize judiciare al Inspectoratului General al Poliției al Ministerului Afacerilor Interne și subdiviziunile specializate ale Serviciului tehnologii informaționale al Ministerului Afacerilor Interne, ale căror atribuții de serviciu presupun acţiuni de primire, verificare, înregistrare, sistematizare și eliberare a datelor dactiloscopice din Sistem.  Furnizorii, sunt participanții la Sistem, iar destinatarii sunt procurorii, ofițerii de urmărire penală, persoanele care desfășoară activitate specială de investigații în scopurile prevăzute pentru care a fost constituit sistemul, precum și statele cu care Republica Moldova a încheiat tratate în domeniu.  Conform proiectului Regulamentului, posesorul Sistemului este obligat să asigure condiţiile de drept, organizaţionale şi financiare pentru crearea şi funcţionarea acestuia, iar deţinătorul Sistemului îi revin obligațiile de a asigure funcționarea acestuia, conectarea utilizatorilor, să asigure siguranţa şi integritatea datelor, să asigure susţinerea metodologică, să asigure şi să execute controlul la compartimentul securității informaționale, precum și să asigure implementarea măsurilor organizaționale şi tehnice, necesare pentru asigurarea regimului de confidenţialitate şi securitate a datelor personale, ș.a. Totodată, deținătorului Sistemului îi revine dreptul să implementeze soluţii pentru îmbunătăţirea şi creșterea eficacităţii procesului de funcţionare a Sistemului, să monitorizeze situația la compartimentul securității informaţionale, să înregistreze cazurile şi încercările de apariție a unor amenințări, să iniţieze procedura de revocare a drepturilor de acces la Sistem, să solicite de la furnizori datele necesare pentru completarea informației în Sistem și să refuze, în conformitate cu cadrul normativ în vigoare, eliberarea informației din Sistem.  Asigurarea securității, confidențialității și integrității datelor prelucrate în cadrul Sistemului se efectuează de către subiecții Sistemului cu respectarea cerințelor față de asigurare a securității datelor cu caracter personal conform prevederilor Hotărîrii Guvernului nr.1123 din 14 decembrie 2010, iar transmiterea transfrontalieră a informației din Sistem ce conțin date cu caracter personal pot avea loc doar în condițiile prevăzute de Legea nr.133 din 08 iulie 2011 privind protecția datelor cu caracter personal. Controlul privind organizarea și funcționarea Sistemului se efectuează de către subdiviziunea specializată a Deținătorului Sistemului sau de către alte instituții abilitate și certificate în domeniul auditului informatic și care la fine întocmesc un act prin care la necesitate intervin cu recomandări.  |
| **5. Fundamentarea economico-financiară** |
|  Elaborarea proiectului hotărîrii Guvernului privind aprobarea Regulamentului privind organizarea și funcționarea Sistemului informațional automatizat „Registrul dactiloscopic”, nu implică alocarea mijloacelor financiare. |
| **6. Modul de încorporare a actului în cadrul normativ în vigoare** |
|  Prevederile prezentului proiect se încadrează și nu contravin normelor în vigoare, scopul său fiind doar executarea părții dispozitive a Hotărîrii Guvernului nr. 547 din 12 iunie 2018, și anume că Ministerul Afacerilor Interne, va elabora și va înainta Guvernului spre aprobare Regulamentul privind organizarea și funcționarea Sistemului informațional automatizat „Registrul dactiloscopic”. |
| **7. Avizarea şi consultarea publică a proiectului** |
|  În scopul respectării prevederilor Legii nr. 239-XVI din 13 noiembrie 2008 privind transparenţa în procesul decizional, anunţul privind iniţierea procesului de elaborare a proiectului hotărîrii Guvernului cu privire la aprobarea Regulamentului privind organizarea și funcționarea Sistemului informațional automatizat „Registrul dactiloscopic”, este plasat pe pagina oficială a Ministerului Afacerilor Interne, în directoriul Transparenţa decizională/Consultări publice şi particip.gov.md. |
| **8. Constatările expertizei anticorupție** |
|  |
| **9. Constatările expertizei de compatibilitate** |
|  |
| **10. Constatările expertizei juridice** |
|  |
| **11. Constatările altor expertize** |
|  |